《眼儿媚》
宋代·宋齐愈

霏霏疏影转征鸿。人语暗香中。小桥斜渡，西亭深院，水月朦胧。

人间不是藏春处，玉笛晓霜空。江南树树，黄垂密雨，绿涨薰风。

作者简介：宋齐愈（公元？年—1127年），字文渊，号迟翁，里居及生年均不详，卒于宋高宗建炎元年。宣和中为太学官，徽宗召见，命作梅词，须是不经人道语。齐愈立进《眼儿媚》词，徽宗称善。靖康初，官谏议大夫。建炎初，以推举张邦昌，谕死。宋齐愈所作《眼儿媚·咏梅》词，今存《花庵词选》中。